钦定古今图书集成/历象汇编/乾象典/第040卷 > 《春夜篇》沈瓒
## 钦定古今图书集成/历象汇编/乾象典/第040卷 > 《春夜篇》沈瓒

“东江滟滟东流水，江上徐看月轮起。天末青山隐若
屏，摇金叠翠波光里。波光斜映复斜飞，何处无兹明
月辉。既看北里青丝骑，复照南城锦字机。”“南城北里
遥相望，皎月明灯两相向。宝树惟悬辟恶香，兰堂半
是流苏帐。此时谁解怯春寒，此际谁怜春夜阑。王孙
笑作金丸掷，少妇疑将玉镜看。呼酒垆头欢未已，洗
妆楼上梦应残。只闻笛里关山月，不识人间行路难。
深闺别有相思苦，旧欢渺若河山阻。一夜烟销鹦鹉
洲，三春云断鸳鸯浦。误人碧草徒自芳，受露红兰为
谁吐？一生一死人情见，半开半落桃花片。不向青阳
拟合欢，直须黄土追柔艳。的的星河乍欲移，沉沉明
月夜何其。凭将塞上春归雁，却寄闺”《中尺素辞》“闺中
尺素何所有，俛首自言离别久。贱妾羞看故苑花，狂
夫浪折青门柳。即看花柳秋复春，那得容颜故复新。
锦衾剩有双飞燕，明镜惟馀一尺尘。为问春流几时
歇，为问春光几时缺。今宵才是可怜宵，此夜应名可
怜月。那堪寂寞可怜人，况复婆娑可怜节。江水东流
无尽时，江月年年照”离别。